У Вікіпедыі ёсць артыкулы пра іншых асоб з прозвішчам Паркер.

**Скот Мэцью Паркер** (англ.: Scott Matthew Parker; нар. 13 кастрычніка 1980, Ламбет, Лондан, Англія) — англійскі футбаліст (цэнтральны паўабаронца) і трэнер. За нацыянальную зборную Англіі правёў 18 гульняў.

Нарадзіўся ў прадмесці Лондана ў Ламбет. Займаўся ў футбольнай акадэміі «Чарльтан Атлетык», у ліпені 2004 года перайшоў у «Чэлсі», пасля сезона ў складзе «арыстакратаў» сышоў у «Ньюкасл Юнайтэд», быў іграком таксама «Вест Хэм Юнайтэд», «Тотэнхэм Хотспур» і «Фулхэма».

Клубная кар’ера
---------------

За «Чарльтан Атлетык» згуляў 128 матчаў і забіў 9 мячоў, пасля чаго ў 2004 годзе перайшоў у «Чэлсі», падпісаўшы дагавор на 4,5 гады. Сума трансферу склала 12 млн фунтаў. Паркер быў першапачаткова падпісаны, як зменшчык для Клода Макелеле і Фрэнка Лэмпарда, што давала яму не надта шмат шанцаў з’явіцца на полі. Ён забіў свой адзіны гол за «Чэлсі» ў матчы з супраць клуба «Портсмут».

У ліпені 2005 года Паркер быў прададзены ў «Ньюкасл Юнайтэд» за 6,5 млн фунтаў. Паркер стаў рэгулярным іграком першай каманды і быў адным з нямногіх, хто здолеў паказаць стабільную гульню на працягу ўсяго сезона, які «Ньюкасл» скончыў на сёмым месцы. Ён забіў свой першы гол за «сарок» у гульні супраць свайго былога клуба «Чарльтана», у якой яго каманда прайграла з лікам 3:1. У сакавіку 2006 года з-за монануклеёзу сезон для іграка быў скончаны, з-за чаго ён не здолеў пазмагацца за месца ў зборнай перад чэмпіянатам свету 2006 года. У ліпені 2006 года Паркер стаў капітанам каманды.

У чэрвені 2007 года «Вест Хэм Юнайтэд» набыў Скота Паркера за 7 млн фунтаў стэрлінгаў. Гэты перыяд стаў для іграка настолькі ўдалым, што з 2008 па 2011 гады Скота тройчы разоў прызнавалі найлепшым іграком клуба. Дзякуючы выдатнай гульне ў складзе «малатабойцаў» 31 жніўня 2011 года «Тотэнхэм Хотспур» набыў іграка за 5,5 млн фунтаў стэрлінгаў.

19 жніўня 2013 года Паркер падпісаў трохгадовы кантракт з «Фулхэмам». Па выніках сезона 2013/14 «Фулхэм» страціў месца ў Прэм’ер-лізе, аднак Паркер застаўся ў камандзе і пазней стаў яе капітанам. У чэрвені 2017 года абвясціў аб завяршэнні прафісійнай кар’еры.

Міжнародная кар’ера
-------------------

Міжнародны дэбют Паркера за нацыянальную зборную Англіі адбыўся 16 лістапада 2003 года, калі ён замяніў на полі на 66-й хвіліне Уэйна Руні.

Трэнерская кар’ера
------------------

У лютым 2019 года часова ўзначаліў «Фулхэм» пасля звальнення Клаўдзіа Раньеры, а ў маі таго ж года быў зацверджаны галоўным трэнерам. Па выніках сезона 2019/20 «Фулхэм» вярнуўся ў Прэм’ер-лігу, аднак на наступны год зноў выбыў у Чэмпіёншып.

У чэрвені 2021 года Паркер, пакінуўшы «Фулхэм», узначаліў «Борнмут». У жніўні 2022 года быў звольнены з «Борнмута» пасля паражэння 0:9 ад «Ліверпула».

У снежні 2022 года стаў галоўным трэнерам бельгійскага «Бругэ», аднак пакінуў клуб ужо ў сакавіку 2023 года, на наступны дзень пасля разгромнага паражэння ад «Бенфікі» ў Лізе чэмпіёнаў з лікам 1:5.

Дасягненні
----------

**«Чэлсі»**:

* Чэмпіён Англіі: 2005

Зноскі
------

1. ↑  Scott Parker // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Scott Parker // FBref.com<a href='https://wikidata.org/wiki/Track:Q56239490'></a>
3. ↑  Scott Parker Signs. Fulham F.C.
4. ↑  Скотт Паркер завершил карьеру игрока. by.tribuna.com.
5. ↑  «Scott Parker». Football Association
6. ↑  «Фулхэм» уволил Раньери. Он проработал в клубе 3,5 месяца. by.tribuna.com.
7. ↑  «Фулхэм» утвердил Скотта Паркера главным тренером. by.tribuna.com.
8. ↑  Скотт Паркер покинул «Фулхэм» и возглавил «Борнмут». by.tribuna.com.
9. ↑  Футбол. В АПЛ впервые за 18 лет главного тренера уволили в августе Архівавана 30 жніўня 2022.. pressball.by.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Скот Паркер

|  |  |
| --- | --- |
| ⚙️   У сацыяльных сетках | Твітэр |
| Тэматычныя сайты | AS.com · BDFA · by.tribuna.com · eu-football.info (ігрок) · FBref.com · FootballDatabase.eu · Kooora · National Football Teams.com · Soccerbase (ігрок) · Soccerbase (трэнер) · Soccerway · Transfermarkt (ігрок) · Transfermarkt (трэнер) · worldfootball.net (ігрок) · УЕФА · Internet Movie Database |
| Слоўнікі і энцыклапедыі | Вялікая нарвежская |

| ⛭Зборная Англіі — Чэмпіянат Еўропы 2012 |
| --- |
| Сцяг Англіі | 
* 1 Харт (б)
* 2 Джонсан
* 3 Коўл
* 4 Джэрард
* 5 Келі
* 6 Тэры
* 7 Уолкат
* 8 Хендэрсан
* 9 Кэрал
* 10 Руні
* 11 Янг
* 12 Бейнс
* 13 Грын (б)
* 14 Джонс
* 15 Лескат
* 16 Мілнер
* 17 Паркер
* 18 Джагелка
* 19 Даўнінг
* 20 Окслейд-Чэмберлен
* 21 Дэфо
* 22 Уэлбек
* 23 Батленд (б)
* трэнер: Рой Ходжсан

 |